laion/Wikipedia-Exotic huggingface dataset:
কুলদীপ সিং ব্রার

কুলদীপ সিং ব্রার ভারতীয় সেনাবাহিনীর একজন জেনারেল ছিলেন। ১৯৭১ সালে তিনি পাকিস্তান সেনাবাহিনীর সঙ্গে যুদ্ধে গুরুত্বপূর্ণ অবদান রাখেন, ১৯৮৪ সালে তিনি উগ্রপন্থী শিখদের বিরুদ্ধে অপারেশন ব্লুস্টার নামক সামরিক অভিযানের সফল নেত্বত্ব দিয়েছিলেন মেজর-জেনারেল পদবীতে। কুলদীপ এই সামরিক অভিযানের পর হিংস্র জেনারেল হিসেবে স্বীকৃতি পেয়েছিলেন। কুলদীপ ১৯৫৪ সালে মারাঠা লাইট ইনফ্যান্ট্রি রেজিমেন্টে লেফটেন্যান্ট হিসেবে যোগ দিয়েছিলেন। ভারত-পাকিস্তান যুদ্ধ ১৯৭১ চলাকালে তিনি একটি পদাতিক ব্যাটেলিয়নের অধিনায়ক ছিলেন লেফটেন্যান্ট কর্নেল পদবীতে। ১৯৭১ সালের ১৬ই ডিসেম্বর পূর্ব পাকিস্তানের ঢাকাতে কর্নেল কুলদীপের ব্যাটেলিয়নের সৈনিকেরা প্রথম ঢাকা প্রবেশ করেছিলো। বর্তমান বাংলাদেশের জামালপুর জেলাতে ১০ই ডিসেম্বর ১৯৭১ তারিখের রাতে ব্যাটেলিয়নের বীরত্বপূর্ণ লড়াইয়ের জন্য কুলদীপ অধিনায়ক হিসেবে বীরচক্র ম্যাডেল পেয়েছিলেন, তার ব্যাটেলিয়ন পাকিস্তান সেনাবাহিনীর ৩১তম বেলুচ রেজিমেন্টের সঙ্গে লড়াই করছিলো। ১৯৮৪ সালে প্রধানমন্ত্রী ইন্দিরা গান্ধী ভারতে জেগে ওঠা শিখ উগ্রপন্থী আন্দোলন দমন করার সিদ্ধান্ত নিয়েছিলেন, তিনি সেনাবাহিনীর তৎকালীন উপপ্রধান জেনারেল শ্রীনিবাস কুমার সিনহাকে নির্দেশ দিয়েছিলেন এই ব্যাপারে কিছু করার জন্য। জেনারেল শ্রীনিবাস ইতঃস্তত করলে ইন্দিরা গান্ধী নবম ডিভিশনের অধিনায়ক জেনারেল ব্রার এবং পশ্চিম সেনা কমান্ড প্রধান জেনারেল কৃষ্ণস্বামী সুন্দরজীকে ব্যবস্থা নিতে বলেন শিখদের বিরুদ্ধে, জেনারেল রণজিৎ সিং দয়াল যিনি পশ্চিম সেনা কমান্ডের প্রধান স্টাফ কর্মকর্তা ছিলেন এই সামরিক অভিযানের নাম দিয়েছিলেন ব্লুস্টার। জেনারেল ব্রার তার নবম ডিভিশন নিয়ে অপারেশন মেটাল পরিচালনা করেছিলেন যেটার কাজ ছিলো স্বর্ণমন্দির থেকে সকল জঙ্গী (জঙ্গীনেতা ভিন্দ্রনওয়ালে সহ) গ্রেফতার করা। এছাড়াও অপারেশন শপ নামের আরেকটি সামরিক অভিযান দ্বারা পাঞ্জাব প্রদেশের আনাচে কানাচে লুকিয়ে থাকা সকল জঙ্গীদের উপর হামলা চালানো ছিলো জেনারেল ব্রারের দায়িত্ব। সামরিক অভিযানের ফলশ্রুতিতে শিখদের ৪৯৩ জঙ্গী নিহত হয় এবং ২৩৬ জন গ্রেফতার হয়। লেফটেন্যান্ট জেনারেল হবার পর কুলদীপ পূর্বাঞ্চলীয় সেনা কমান্ডের অধিনায়ক হিসেবে দায়িত্ব পেয়েছিলেন যেটার সদর-দপ্তর পশ্চিমবঙ্গে ছিলো। https://www.ndtv.com/video/shows/walk-the-talk/walk-the-talk-with-lt-gen-retd-ks-brar-249662 "জেনারেল কে এস ব্রার"। রেডিফ ডট কম। ২০০৮-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৯-০১-২৩।  Jean Alphonse Bernard (২০০১)। From Raj to the Republic: a political history of India, 1935-2000। Har Anand। পৃষ্ঠা 408। সংগ্রহের তারিখ ১৮ জানুয়ারি ২০১৩।  "The Lt General K S Brar Chat"। Rediff.com। ১৬ ডিসেম্বর ১৯৯৬। ১৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৯-০১-২৩।  https://www.youtube.com/watch?v=xj5ro9o_1Cg, সংগ্রহের তারিখ ২০১৫-১০-২৫  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Where did General S.K. Sinha go wrong?(Article) | South Asia"। newsagency.thecheers.org। সংগ্রহের তারিখ ২০১৫-১০-২৫।  Sujan Dutta (৪ জুন ২০০৪)। "Masjid raid rekindles Operation Bluestar comparison"। The Telegraph। সংগ্রহের তারিখ ২০০৯-০১-২৩।
চন্দ্রকলা এ. হটে

ড. চন্দ্রকলা আনন্দরাও হটে (১৯০৩-১৯৯০) একজন বিখ্যাত লেখক, নারীবাদী ও সমাজকর্মী ছিলেন। তিনি বোম্বের (বর্তমান:মুম্বাই) এস.এন.ডি.টি. বিশ্ববিদ্যালয়ে সমাজবিজ্ঞান বিষয়ের অধ্যাপক ছিলেন। ১৯০৩ সালের সেপ্টেম্বর মাসের ১২ তারিখে জন্মগ্রহণ করেন তিনি। তাঁর পিতার নাম ড. জগন্নাথ মুর্কুতে এবং মাতার নাম লহনিবাই মুর্কুতে। চন্দ্রকলা জন্মেছিলেন মুম্বাইয়ের দইভাদন্য সম্প্রদায়ে। শিক্ষা তাঁর জীবনে গুরুত্বপূর্ণ ভূমিকা পালন করেছে। তিনি আনন্দরাও রামকৃষ্ণ হটের সাথে বিবাহবন্ধনে আবদ্ধ হন। বিয়ের পর তিনি নিজের নাম পরিবর্তন করে চন্দ্রকলা আনন্দরাও হটে রাখেন। তিনি অর্থনীতিতে এমএ পাস করেছিলেন। এরপর তিনি সমাজবিজ্ঞানে পিএইচডি ডিগ্রি লাভ করেন। তাঁর গবেষণামূলক প্রবন্ধের শিরোনাম ছিল হিন্দু ওম্যান অ্যান্ড হার ফিউচার। তিনি ভারতের প্রখ্যাত সমাজবিজ্ঞানী ড. জি. এস. ঘুরয়ের অনুপ্রেরণায় প্রবন্ধটি লিখেছিলেন। ড. চন্দ্রকলা আনন্দরাও হটে যুগের তুলনায় আধুনিক চিন্তাভাবনার অধিকারী ছিলেন। তিনি শিক্ষাগ্রহণের পাশাপাশি নারীদের কর্মক্ষেত্রে যোগ দেওয়া উচিত বলে মনে করতেন। ১৯৬৯ সালে তাঁর চেঞ্জিং স্ট্যাটাস অব ওম্যান ইন পোস্ট-ইন্ডিপেন্ডেন্স ইন্ডিয়া শিরোনামে একটি বই প্রকাশিত হয়। ১৯৭৮ সালে তাঁর লেখা টার্ন..?হুইদার...?টু. ....? বইটি প্রকাশিত হয়। এছাড়াও, ইংরেজি ও মারাঠি ভাষার বিভিন্ন সাময়িকীতে লিখেছেন তিনি। ড. চন্দ্রকলা আনন্দরাও হটে বোম্বের এসএনডিটি মহিলা বিশ্ববিদ্যালয়ে সমাজবিজ্ঞান বিষয়ে অধ্যাপনা করতেন। ১৯৭৫ সালে তিনি সমাজের পিছিয়ে পড়া নারীদের জন্য কুটুম্বসখি সংগঠন চালু করেন। এই সংগঠনের উদ্দেশ্য ছিল, নারীদের স্বনির্ভর করে গড়ে তোলা। ক্রিকেটার বিজয় মার্চেন্টের একটি কারখানা থেকে কাপড় কিনে সায়া সেলাই করার মধ্য দিয়ে যাত্রা শুরু হয় সংগঠনটির। এরপর, মুনাফা বাড়ানোর জন্য সংগঠনটি জলখাবার তৈরি করা শুরু করে। সংগঠনটি ছিল একটি সফল উদ্যোগ। সংগঠনটি বহু নারীকে স্বনির্ভর করে গড়ে তোলে। তিন সন্তান রেখে তাঁর স্বামী মারা গিয়েছিলেন। চন্দ্রকলা আনন্দরাও হটে তাঁর তিন সন্তানকে বড় করে তোলেন। তিনি ধর্মীয় ব্যক্তিত্ব গুরুদেব আর. ডি. রানাডের অনুসারী ছিলেন। ১৯৯০ সালে মুম্বাইয়ে ইসোফেগাল ক্যান্সারে আক্রান্ত হয়ে মৃত্যুবরণ করেন চন্দ্রকলা আনন্দরাও হটে। তাঁর স্মৃতিতে দক্ষিণ মুম্বইয়ের গিরগাঁওয়ের একটি নগরচত্বরের নাম চন্দ্রকলাবাই হটে চক রাখা হয়। ১৯৪৮ সালে তাঁর পিএইচডি থিসিস বই আকারে বের হয়। হিন্দু উইমেন অ্যান্ড হার ফিউচার শিরোনামের বইটির ভূমিকা লিখেছিলেন ড. এন. ভি. গাদগিল। চন্দ্রকলা আনন্দরাও হটে রচিত গ্রন্থগুলো হল: হিন্দু উইম্যান অ্যান্ড হার ফিউচার (১৯৪৮) চেঞ্জিং স্ট্যাটাস অব উইম্যান ইন পোস্ট-ইন্ডিপেন্ডেন্স ইন্ডিয়া (১৯৬৯) টার্ন..?হুইদার...?টু. ....? (১৯৭৮) https://trove.nla.gov.au/people/1013799?q=creator%3A https://books.google.com.bd/books/about/Changing_Status_of_Woman_in_Post_indepen.html?id=RXMqAAAAYAAJ&redir_esc=y https://books.google.com.bd/books?id=UG_XRmyy6X4C&source=gbs_similarbooks[স্থায়ীভাবে অকার্যকর সংযোগ]
বক্সার শর্টস

পুরুষদের জাঙ্গিয়া অথবা বক্সার শর্টস হচ্ছে পুরুষদের পরিধেয় নিম্নাঙ্গের অন্তর্বাস। ১৯৪৪ সাল থেকে বক্সার শব্দটি ব্যবহৃত হয়ে আসছে। শব্দটি মুষ্টিযোদ্ধাদের ব্যবহৃত হাফ-প্যান্ট থেকে চালু হয়েছিলো। বিভিন্ন ডিজাইনের বক্সার পাওয়া যায়। ১৯২৫ সালে জ্যাকব গলোম্ব মুষ্টিযোদ্ধাদের জন্য ইল্যাস্টিক ওয়েস্ট ট্রাঙ্ক তৈরি করেন, মুষ্টিযোদ্ধারা তখন লেদার-বেল্টের ট্রাঙ্ক পরতেন। এই ট্রাঙ্কগুলো এখন বক্সার ট্রাঙ্ক হিসেবে পরিচিত, ট্রাঙ্কগুলো জনপ্রিয় হয়ে উঠেছিলো তবে ১৯৩০ এর দশকে নতুন জাঙ্গিয়া চালু হলে জ্যাকবের তৈরি করা ট্রাঙ্কের বিক্রি আস্তে আস্তে কমে যায়। ১৯৪৭ সালে বক্সার জাঙ্গিয়া আবার জনপ্রিয়তা অর্জন করা শুরু করে। পরবর্তী ৪০ বছরে এই বক্সার জাঙ্গিয়া তরুণ ছেলে সহ বয়স্ক পুরুষদের মাঝেও জনপ্রিয় হয়ে ওঠে। ১৯৮৫ সালে যুক্তরাষ্ট্রে ত্রিভুজ জাঙ্গিয়ার পর এই বক্সার জাঙ্গিয়াই ছিলো দ্বিতীয় সর্বোচ্চ বিক্রিত জাঙ্গিয়া। তখন যারা বক্সার জাঙ্গিয়া কিনতেন তাদের অধিকাংশই ছিলেন মধ্যবয়সী, তাদের মধ্যে যারা যুক্তরাষ্ট্র সামরিক বাহিনীতে আগে ছিলেন তারা সাদা রঙের বক্সার পছন্দ করতেন। শর্ট বক্সার তখনই চালু হয়ে গিয়েছিলো যেটা তরুণরা কিনতেন, এবং এটা বিভিন্ন রঙের পাওয়া যেত। ১৯৮৫ সালে বক্সার জাঙ্গিয়া একটি ফ্যাশন হিসেবে পরিচিতি পেয়ে গিয়েছিলো। ১৯৯০ এর দশকে নতুন ধরনের বক্সার জাঙ্গিয়া চালু হয়। মেয়েদের বক্সার সাম্প্রতিক সময়ে বাজারে আসা মেয়েদের অন্তর্বাসের একটি ধরন। এটা প্রায়ই প্যান্টি, থং এবং জি স্ট্রিংয়ের শালীন বিকল্প হিসেবে পরিধেয় হয়। দৃশ্যমান প্যান্টি লাইন উৎপাদন করতে কম সম্ভাবনা হওয়ার অতিরিক্ত সুবিধার রয়েছে। এটা সাধারণত অন্যান্য অন্তর্বাস থেকে আকারে দীর্ঘ হয় এবং নিবিড়ভাবে পুরুষদের বক্সার প্রতিমূর্তির অনুরূপ। তাই একে মেয়েদের বক্সার বলা হয় ৷ Kanner, Bernice. "Briefs Encounter: The Long and Shorts of It" ("On Madison Avenue" column). New York Magazine. New York Media, LLC, April 29, 1985. Vol. 18, No. 17. ISSN 0028-7369. Start p. 28. CITED: p. 30. "I Love 1986 – Fashion – Boxer Shorts"। British Broadcasting Corporation। সংগ্রহের তারিখ ২০০৮-০৫-০৯।  "About Sunspel"। Sunspel Journal।  টেমপ্লেট:Men's undergarments
অন্তর্বাস (দ্ব্যর্থতা নিরসন)

অন্তর্বাস দ্বারা বোঝাতে পারেঃ জাঙ্গিয়া (বস্ত্র), নারী-পুরুষের ব্যবহার্য নিম্নাঙ্গের অন্তর্বাস আন্ডারপ্যান্ট, নারী-পুরুষের ব্যবহার্য নিম্নাঙ্গের অন্তর্বাস বক্সার শর্টস, পুরুষদের নিম্নাঙ্গের অন্তর্বাস বক্সার ব্রিফ, পুরুষদের নিম্নাঙ্গের অন্তর্বাস প্যান্টি, নারীদের নিম্নাঙ্গের অন্তর্বাস বক্ষবন্ধনী, নারীদের বুকের অন্তর্বাস গেঞ্জি, পুরুষদের অন্তর্বাস (শরীরের উর্ধ্বাংশের) কামিসোল, নারীদের গেঞ্জি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সুরেন্দ্রনাথ কলেজ

সুরেন্দ্রনাথ কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ। ১৮৮৪ সালে জাতীয়তাবাদী নেতা স্যার সুরেন্দ্রনাথ বন্দ্যোপাধ্যায় এ কলেজের প্রতিষ্ঠাতা। সুরেন্দ্রনাথ কলেজের প্রথম অধ্যক্ষ হিসাবে ছিলেন মীরা দত্তগুপ্ত। তিনি ১৯৩১ সালে কলেজে মেয়েদের পৃথক শাখা খোলেন। ইতিহাস থেকে প্রাপ্ত তথ্যাদি ঘেঁটে জানা যায় যে, পূর্বে কলেজটির নাম ছিল রিপন কলেজ যা ভারতের অন্যতম প্রাচীন আইন কলেজ, তৎকালীন ব্রিটিশ ভাইসরয় লর্ড রিপনের নামানুসারে হয়েছিল। পরবর্তীতে ১৯৪৮-১৯৪৯ শিক্ষাবর্ষে কলেজটির প্রতিষ্ঠাতা হিসেবে রাষ্ট্রগুরু সুরেন্দ্রনাথ বন্দ্যোপাধ্যায়ের নামে নামাঙ্কিত করা হয় "সুরেন্দ্রনাথ কলেজ"। ভারতের প্রথম রাষ্ট্রপতি ড. রাজেন্দ্র প্রসাদ এবং ভারত তথা সুপ্রিম কোর্টের প্রথম বাঙালী প্রধান বিচারপতি বিজন কুমার মুখার্জী এই আইন কলেজের ছাত্র ছিলেন। শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত অমৃত বচন প্রদান করে ভারতে ফিরে কলকাতায় এ কলেজের বেদীতে তার ১ম বক্তব্য প্রদান করেছিলেন। শ্রীশ্রীরামকৃষ্ণকথামৃত রচয়িতা মহেন্দ্রনাথ গুপ্ত। স্যার সুরেন্দ্রনাথ ব্যানার্জী: ইন্ডিয়ান ন্যাশনাল এসোসিয়েশনের প্রতিষ্ঠাতা, ভারতীয় জাতীয়তাবাদী কংগ্রেসের অগ্রদূত। বুদ্ধদেব বসু: ঔপন্যাসিক। অসিত বন্দ্যোপাধ্যায়: সাবেক বাংলা বিভাগীয় অনুষদের প্রধান। অজিত ঘোষ: সাবেক বাংলা বিভাগীয় অনুষদের প্রধান। বিষ্ণু দে: কবি ও জ্ঞানপীঠ পুরস্কারপ্রাপ্ত ব্যক্তিত্ব। ভবতোষ দত্ত: উচ্চপদস্থ অর্থনীতিবিদ। মীরা দত্তগুপ্ত: উচ্চপদস্থ সমাজ সংস্কারক ও রাজনীতিবিদ। হীরেন মুখোপাধ্যায়: সাবেক ইতিহাস বিভাগীয় অনুষদের প্রধান ও সাবেক সংসদ সদস্য। রামেন্দ্রসুন্দর ত্রিবেদী: প্রখ্যাত জাতীয়তাবাদী নেতা, লেখক ও সাবেক অধ্যক্ষ। ধীরেন্দ্রনাথ দত্ত: বাংলাদেশের ভাষা আন্দোলনে অংশগ্রহণকারী শব্দসৈনিক ও মুক্তিযুদ্ধে শহীদ। ড. রাজেন্দ্র প্রসাদ: ভারতের ১ম রাষ্ট্রপতি। খালেদা জিয়া, বাংলাদেশের প্রথম মহিলা প্রধানমন্ত্রী। সামন্ত লাল সেন: প্রখ্যাত বার্ন ও প্লাস্টিক সার্জারি ডাক্তার, বাংলাদেশ সরকারের স্বাস্থ্য ও পরিবার কল্যাণ মন্ত্রী। সুশীলকুমার মুখোপাধ্যায়: সাবেক ভাইস-চ্যান্সেলর বা উপাচার্য, কলকাতা বিশ্ববিদ্যালয়। বিভূতিভূষণ বন্দ্যোপাধ্যায়: জনপ্রিয় বাঙ্গালী ঔপন্যাসিক। নিমাই ভট্টাচার্য: ঔপন্যাসিক। নীরদচন্দ্র চৌধুরী: বিখ্যাত লেখক, সিবিই (কমাণ্ডার অব দি অর্ডার অব দ্য ব্রিটিশ এম্পায়ার)। সুনীল গঙ্গোপাধ্যায়: ঔপন্যাসিক; সভাপতি, সাহিত্য অকাদেমী। বিভূতিভূষণ মুখোপাধ্যায়: ঔপন্যাসিক। মণিশঙ্কর মুখোপাধ্যায় (শঙ্কর) : ঔপন্যাসিক। ফররুখ আহমদ: কবি। নিমাই ভট্টাচার্য: লেখক সাংবাদিক অধ্যাপক শঙ্করীপ্রসাদ বসু: রামকৃষ্ণ-বিবেকানন্দ গবেষক। শৈলেন ঘোষ: লেখক। চিন্তামণি কর: বিখ্যাত ভাস্কর শিল্পী; অধ্যক্ষ, সরকারী চারু ও কারু মহাবিদ্যালয়, কলকাতা, ভারত। তালিমেরান আও: অধিনায়ক, ভারতীয় ফুটবল দল, অলিম্পিক গেমস্, ১৯৪৬। শৈলেন মান্না: অধিনায়ক, ভারতীয় ফুটবল দল, অলিম্পিক গেমস্, ১৯৫২। সমর (বদ্রু) বন্দ্যোপাধ্যায়: অধিনায়ক, ভারতীয় ফুটবল দল, অলিম্পিক গেমস্, ১৯৫৬। শান্ত মিত্র: অধিনায়ক, ভারতীয় ফুটবল দল। অমল চক্রবর্তী: অধিনায়ক, ভারতীয় ফুটবল দল। প্রসুন ব্যানার্জী: অধিনায়ক, ভারতীয় ফুটবল দল। নীরদচন্দ্র চৌধুরী ধীরেন্দ্রনাথ দত্ত সুরেন্দ্রনাথ বন্দ্যোপাধ্যায় সুরেন্দ্রনাথ কলেজের ওয়েবসাইট সুরেন্দ্রনাথ ল কলেজের ওয়েবসাইট
যোসেফ উইলোবি

যোসেফ থমাস উইলোবি (ইংরেজি: Joseph Willoughby; জন্ম: ৭ নভেম্বর, ১৮৭৪ - মৃত্যু: ১১ মার্চ, ১৯৫২) হ্যাম্পশায়ারের অল্ডারশট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন যোসেফ উইলোবি। সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ পেয়েছিলেন যোসেফ উইলোবি। এ দুটি খেলাই তার প্রথম-শ্রেণীর ক্রিকেটে অংশগ্রহণ ছিল। ১৮৯৫-৯৬ মৌসুমে স্যার টিম ও’ব্রায়ানের নেতৃত্বে ইংরেজ দল তিন টেস্ট নিয়ে গড়া সিরিজ খেলার উদ্দেশ্যে দক্ষিণ আফ্রিকা গমন করে। ১৩ ফেব্রুয়ারি, ১৮৯৬ তারিখে পোর্ট এলিজাবেথের ক্রুসেডার্স গ্রাউন্ডে অনুষ্ঠিত ইংল্যান্ড দলের বিপক্ষে সিরিজের প্রথম টেস্টে অভিষেক ঘটে তার। ঐ টেস্টে দক্ষিণ আফ্রিকার পক্ষে - এফ.জে. কুক, আর.এ. গ্লিসন, সি.এফ.ডব্লিউ. হাইম, জে. মিডলটন, আর.এম. পুর, জে.এইচ. সিনক্লেয়ার, জে.টি. উইলোবি এবং ইংল্যান্ডের পক্ষে - এইচ.আর. ব্রোমলি-ডেভেনপোর্ট, এইচ.আর. বাট, সি.বি. ফ্রাই, দ্য সেভেন্থ লর্ড হক, টি.ডব্লিউ. হেওয়ার্ড, এ.জে.এল. হিল, এ.এম. মিলার, সি.ডব্লিউ. রাইট, এস.এম.জে. উডসের একযোগে অভিষেক পর্ব সম্পন্ন হয়েছিল। জর্জ লোহম্যানকে উভয় ইনিংসেই শূন্য রানে বিদেয় করেন তিনি। অপরদিকে, জর্জ লোহম্যানও তাকে উভয় ইনিংসে শূন্য রানে প্যাভিলিয়নে ফেরৎ পাঠিয়েছিলেন। দক্ষিণ আফ্রিকার এ. বি. ট্যানক্রেড, ইন্স, রিচার্ডস ও রো - সম্পূর্ণরূপেই ব্যর্থ হয়েছিলেন। জর্জ লোহম্যান দ্বিতীয় ইনিংসে অসাধারণ বোলিংশৈলী উপহার দেন। হ্যাট্রিকসহ ৮/৭ করে নতুন টেস্ট রেকর্ড গড়েন ও স্বাগতিকদেরকে মাত্র ৩০ রানে গুটিয়ে দেন। দক্ষিণ আফ্রিকার ঐ ইনিংসটি ১৯৫৪-৫৫ মৌসুমে নিউজিল্যান্ডের ২৬ রান করা পর্যন্ত সর্বনিম্ন দলীয় ইনিংসরূপে স্বীকৃতি পায়। খেলায় তার দল ২৮৮ রানে সফরকারীদের কাছে পর্যদুস্ত হয়। খেলায় উইলোবি মোট চার উইকেট পান। দ্বিতীয় টেস্টে তাকে দলের বাইরে রাখা হয়। কেপটাউনের নিউল্যান্ডসের তৃতীয় টেস্টে অংশ নেন। খেলায় তার দল ইনিংস ও ৩৩ রানে পরাজিত হয়। এরপর আর তাকে টেস্ট ক্রিকেটে অংশগ্রহণ করতে দেখা যায়নি। ১১ মার্চ, ১৯৫২ তারিখে কেপটাউনের প্লামস্টিডে ৭৮ বছর বয়সে যোসেফ উইলোবি’র দেহাবসান ঘটে। "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৬।  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।  "South Africa – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।  জিমি সিনক্লেয়ার টেস্ট ক্রিকেটে হ্যাট্রিকের তালিকা দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে যোসেফ উইলোবি (ইংরেজি) ক্রিকেটআর্কাইভে যোসেফ উইলোবি (সদস্যতা প্রয়োজনীয়) (ইংরেজি)
জামশরু জেলা

জামশরু জেলা (সিন্ধি: ضلعو ڄام شورو, উর্দু: ضِلع جامشورو‎‎), পাকিস্তানের সিন্ধু প্রদেশে অবস্থিত একটি জেলা। জামশরু শহর হচ্ছে জামশরু জেলার রাজধানী। ২০০৪ সালের ডিসেম্বরে জামশরু জেলা দাদু জেলা থেকে বিভক্ত করে গঠন করা হয়। এটি সিন্ধু নদীর পশ্চিম তীরে অবস্থিত। কোত্রি তালুকার সদর দপ্তর হচ্ছে কোত্রি। মনসেহরা জেলা প্রশাসনিকভাবে নিম্নোক্ত তহশিলগুলিতে বিভক্ত: কোত্রি জামশরু সেহওয়ান শরিফ থানা বুল্লা খান মানজাহান্দ জেলাটির কেন্দ্রীয় শহরের নাম হচ্ছে সান। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মার্চ ২০১৯।  1998 District census report of Dadu। Census publication। 82। Islamabad: Population Census Organization, Statistics Division, Government of Pakistan। ২০০০।
বলিউড অভিনেত্রীদের তালিকা

এটি উল্লেখযোগ্য অভিনেত্রীদের একটি তালিকা, যারা বলিউড চলচ্চিত্রে অভিনয় করেছেন।
মালিঙ্গা বান্দারা

হেরাথ মাদিয়ানসেলাগে চরিতা মালিঙ্গা বান্দারা (সিংহলি: මාලිංග බණ්ඩාර; জন্ম: ৩১ ডিসেম্বর, ১৯৭৯) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৮ থেকে ২০১০ সময়কালে শ্রীলঙ্কার পক্ষে আন্তর্জাতিক ক্রিকেটের সকল স্তরে অংশগ্রহণ করেছিলেন। ঘরোয়া প্রথম-শ্রেণীর শ্রীলঙ্কান ক্রিকেটে রাগামা, গালে, নন্দেস্ক্রিপ্টস, কালুতারা দলে অংশগ্রহণ ছিল তার। ইংরেজ কাউন্টি ক্রিকেটে গ্লুচেস্টারশায়ার ও কেন্ট দলের প্রতিনিধিত্ব করেছেন তিনি। দলে তিনি মূলতঃ ডানহাতে লেগ ব্রেক বোলিং করতেন। এছাড়াও ডানহাতে নিচেরসারিতে ব্যাটিং করতেন মালিঙ্গা বান্দারা। কালুতারা বিদ্যালয়ে পড়াশোনা করেছেন তিনি। শ্রীলঙ্কান ঘরোয়া ক্রিকেটে মালিঙ্গা বান্দারা গালে ক্রিকেট ক্লাবের প্রতিনিধিত্ব করেছেন। এরপূর্বে সারে চ্যাম্পিয়নশীপে অংশগ্রহণকারী নরম্যান্ডি ক্রিকেট ক্লাবের পক্ষে দুই মৌসুম অতিবাহিত করেছেন। এ সময়ে ক্লাবের পক্ষে ৫৫টি খেলায় অংশ নিয়েছিলেন। এছাড়াও, ২০০৫ সালে গ্লুচেস্টারশায়ারের সদস্যরূপে কাউন্টি ক্রিকেটে অংশগ্রহণ করেছিলেন তিনি। বল হাতে বেশ সফলতা পেয়েছিলেন এখানে। ফলশ্রুতিতে, ঐ মৌসুমে গ্লুচেস্টারশায়ার কর্তৃপক্ষ ‘মৌসুমের বর্ষসেরা খেলোয়াড়’ হিসেবে তাকে নামাঙ্কিত করে। ২০১০ সালে কেন্ট ক্লাবে যোগদান করেন তিনি। ১৯৯৮ সালে নিউজিল্যান্ডের বিপক্ষে মালিঙ্গা বান্দারা’র টেস্ট ক্রিকেটে অভিষেকে ঘটে। কিন্তু দূর্বল ক্রীড়াশৈলী প্রদর্শনের প্রেক্ষিতে দলের বাইরে অবস্থান করতে হয় তাকে। মার্চ, ২০০৫ সালে ইংল্যান্ড এ দলের বিপক্ষে কার্যকরী ভূমিকায় অবতীর্ণ হয়েছিলেন। খেলায় তিনি ১২৬ রান খরচায় এগারো উইকেট দখল করেছিলেন। ফলশ্রুতিতে ডিসেম্বর মাসে অনুষ্ঠিত টেস্টে পুনরায় অংশগ্রহণের সুযোগ পান। ভারতের বিপক্ষে তিন টেস্টের সিরিজে ৩২.৮৮ গড়ে নয় উইকেট পেয়েছিলেন মালিঙ্গা বান্দারা। জানুয়ারি, ২০০৬ সালে ওয়েলিংটনে স্বাগতিক নিউজিল্যান্ডের বিপক্ষে একদিনের আন্তর্জাতিকে অভিষেক ঘটে মালিঙ্গা বান্দারা’র। ঐ প্রতিযোগিতায় ব্যাপক সফলতার স্বাক্ষর রাখেন তিনি। ২৩.৯২ গড়ে চৌদ্দ উইকেট পেয়েছিলেন। ২৯.২ স্ট্রাইক রেট ও ৪.৯০ ইকোনোমি রেট ছিল তার। জনপ্রিয় ক্রিকেটার মুত্তিয়া মুরালিধরনের তুলনায়ও বেশ ভালো করেন। ৭ ফেব্রুয়ারি, ২০০৬ তারিখে ভিবি সিরিজের রাউন্ড রবিন লীগের চূড়ান্ত খেলায় দক্ষিণ আফ্রিকার মুখোমুখি হন। হোবার্টের বেলেরিভ ওভালে অনুষ্ঠিত ঐ খেলায় ৪/৩১ পান। এটিই ওডিআইয়ে তার ব্যক্তিগত সেরা বোলিং পরিসংখ্যান ছিল। এরফলে, অস্ট্রেলিয়ার বিপক্ষে চূড়ান্ত খেলায় শ্রীলঙ্কার অংশগ্রহণ নিশ্চিত হয়। এরপর ২০০৫-০৬ মৌসুমে সফরকারী পাকিস্তান ও ২০০৬ সালে ইংল্যান্ডের বিপক্ষে টেস্ট সিরিজে উপেক্ষিত হন তিনি। "Kent bow excites spinner Malinga Bandara"। ২৬ মে ২০১০।  "Kent sign Malinga Bandara"। ESPNcricinfo। সংগ্রহের তারিখ ১১ মার্চ ২০১৭।  "India spin to emphatic series win"। ESPNcricinfo। সংগ্রহের তারিখ ১১ মার্চ ২০১৭।  "Bandara spins Sri Lanka into the finals"। ESPNcricinfo। সংগ্রহের তারিখ ১১ মার্চ ২০১৭।  লাসিথ মালিঙ্গা উপুল থারাঙ্গা ২০০৭ ক্রিকেট বিশ্বকাপ দলসমূহ শ্রীলঙ্কান টেস্ট ক্রিকেটারদের তালিকা গ্লুচেস্টারশায়ার কাউন্টি ক্রিকেট ক্লাব একদিনের আন্তর্জাতিক ক্রিকেটের রেকর্ড তালিকা ইএসপিএনক্রিকইনফোতে মালিঙ্গা বান্দারা (ইংরেজি) ক্রিকেটআর্কাইভে মালিঙ্গা বান্দারা (সদস্যতা প্রয়োজনীয়) (ইংরেজি) নরম্যান্ডি ক্রিকেট ক্লাবে মালিঙ্গা বান্দারা (ইংরেজি)
হাংচৌ উপসাগর

হাংচৌ উপসাগর (সরলীকৃত চীনা: 杭州湾; প্রথাগত চীনা: 杭州灣; ফিনিন: Hángzhōu Wān; হাংচৌ ভাষায়: Han-tsei uae) পূর্ব চীন সাগরের একটি খাঁড়ি। এটি গণচীনের চচিয়াং প্রদেশ এবং সাংহাই পৌরসভা দ্বারা বেষ্টিত। ছিয়েনথাং নদীটি এই উপসাগরে পতিত হয়েছে। উপসাগরটি সাংহাইয়ের দক্ষিণে অবস্থিত। উপসাগরটির শেষ মাথায় হাংচৌ শহরটি অবস্থিত। হাংচৌ উপসাগরের অনেকগুলি ক্ষুদ্র ক্ষুদ্র দ্বীপ আছে, যেগুলিকে একত্রে চৌশান দ্বীপপুঞ্জ নামে ডাকা হয়। হাংচৌ উপসাগরটি বিশ্বের সর্বোচ্চ জোয়ারকালীন জলোচ্ছ্বাসের কারণে বিখ্যাত, যার উচ্চতা প্রায় ৩০ ফুট বা ৯ মিটার উঁচু হতে পারে এবং যা ঘন্টায় প্রায় ৪০ কিলোমিটার বেগে অগ্রসর হতে পারে। উপসাগরটির উপর দিয়ে হাংচৌ উপসাগর সেতুটি অতিক্রম করেছে। সেতুটি ২০০৮ সালের ১লা মে উদ্বোধন করা হয়। সেসময় এটি বিশ্বের ২য় বৃহত্তম সেতু ছিল। সেতুটির সুবাদে সাংহাই শহর থেকে চচিয়াং প্রদেশের পূর্বাংশের বিভিন্ন শহর পর্যন্ত যাত্রাপথের দৈর্ঘ্য ৮০ থেকে ৪০০ কিলোমিটার পর্যন্ত হ্রাস পায়। সমগ্র উপসাগর এলাকাটিই অগভীর। এর গভীরতা সর্বোচ্চ ১৫ মিটার। Zhejiang.gov.cn ওয়েব্যাক মেশিনে আর্কাইভকৃত ২৯ নভেম্বর ২০০৬ তারিখে
জিম কেলি

জেমস যোসেফ কেলি (ইংরেজি: Jim Kelly; জন্ম: ১০ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়ার পোর্ট মেলবোর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৬ থেকে ১৯০৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন ‘স্টাম্পার’ ডাকনামে পরিচিত জিম কেলি। সমগ্র খেলোয়াড়ী জীবনে ৩৬ টেস্টে অংশগ্রহণের সুযোগ পেয়েছিলেন জিম কেলি। ২২ জুন, ১৮৯৬ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৮৯৬, ১৮৯৯, ১৯০২ ও ১৯০৫ - এ চারবার অস্ট্রেলিয়া দলের সাথে ইংল্যান্ড গমন করেছিলেন। ব্যাটসম্যান হিসেবেও সম্যক দক্ষতা প্রদর্শন করেছিলেন জিম কেলি। প্রথম-শ্রেণীর ক্রিকেটে ১৯.৯৪ গড়ে রান সংগ্রহ করেছিলেন তিনি। ব্যক্তিগত সর্বোচ্চ করেছেন অপরাজিত ১০৮ রান। ১৮৯৯ সালে লিডসে অনুষ্ঠিত টেস্টে দূর্দান্ত খেলেন। দ্বিতীয় ইনিংসে অস্ট্রেলিয়ার সংগ্রহ এক পর্যায়ে ৩৯/৫ হলে তিনি মাঠে নামেন। মূল্যবান ৩৩ রান তুলে দলের সমূহ বিপর্যয় রোধে তৎপরতা দেখান। এ সময়ে অস্ট্রেলিয়ার প্রথম পছন্দের উইকেট-রক্ষকের মর্যাদা লাভ করেছিলেন তিনি। অসামান্য ক্রীড়াশৈলী প্রদর্শনের স্বীকৃতিস্বরূপ ১৯০৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন। তার প্রকৃত জন্ম তারিখ নিয়ে কিছুটা সংশয় রয়েছে। তবে, ৩০ মে সাধারণভাবে গৃহীত হয়েছে। চিকিৎসকের পরামর্শক্রমে তার প্রথম-শ্রেণীর খেলোয়াড়ী জীবনের পরিসমাপ্তি ঘটে। ইংল্যান্ডের ওল্ড ট্রাফোর্ডে অনুষ্ঠিত টেস্টে উইকেট-রক্ষণে অংশগ্রহণকালে বুকে গুরুতর আঘাত পেয়েছিলেন তিনি। ১৪ আগস্ট, ১৯৩৮ তারিখে ৭১ বছর বয়সে সিডনিতে জিম কেলি’র দেহাবসান ঘটে। "Australian Test wicket-keepers"। ESPNcricinfo। সংগ্রহের তারিখ ২৬ অক্টোবর ২০১৪।  List of Australia Test wicket-keepers কাথবার্ট বার্নাপ জেমস আয়ারমঙ্গার উইজডেন বর্ষসেরা ক্রিকেটার নিউ সাউথ ওয়েলস ক্রিকেট দল অস্ট্রেলীয় টেস্ট ক্রিকেটারদের তালিকা উইকিমিডিয়া কমন্সে জিম কেলি সংক্রান্ত মিডিয়া রয়েছে। ইএসপিএনক্রিকইনফোতে জিম কেলি (ইংরেজি) ক্রিকেটআর্কাইভে জিম কেলি (সদস্যতা প্রয়োজনীয়) (ইংরেজি)
পরিকল্পিত বিলোপন

অর্থশাস্ত্র ও শিল্পক্ষেত্রে পণ্য নকশাকরণে পরিকল্পিত বিলোপন (ইংরেজি: Planned obsolescence) বলতে এমন একটি ব্যবসায়িক কৌশল বা নীতিকে বোঝায় যেখানে কোন পণ্যকে এমনভাবে নকশা করা হয় যেখানে সেটির ব্যবহারোপযোগিতার স্থায়িত্বকাল কৃত্রিমভাবে সীমিত করে রাখা হয়, যাতে কিছু সময় পরে হয় সেটি ব্যবহারের অযোগ্য কিংবা সেকেলে হয়ে যায়। এই কৌশলটিকে "পণ্য প্রতিস্থাপন চক্রের সংক্ষেপণ" (shortening the replacement cycle) নামেও ডাকা হয়, যার কারণে ক্রেতারা কিছু দিন পর পর একই জাতীয় আরেকটি পণ্য কিনতে বাধ্য হন, ফলে দীর্ঘ মেয়াদে পণ্য বিক্রির পরিমাণ বৃদ্ধি পায়। যেসব প্রস্তুতকারক বা নির্মাতা এই কৌশল অবলম্বন করেন, তারা বিশ্বাস করেন যে এর সুবাদে যে অতিরিক্ত বিক্রয়লব্ধ মুনাফা পাওয়া যায়, সেটি গবেষণা ও উন্নয়ন সংক্রান্ত খরচের চেয়ে অনেক বেশি। প্রতিযোগিতামূলক কোনও শিল্পে পরিকল্পিত বিলোপন একটি ঝুঁকিপূর্ণ কৌশল, কেননা ক্রেতারা যদি কৌশলটি সম্পর্কে অবহিত হয়ে যায়, তাহলে তারা প্রতিদ্বন্দ্বী প্রতিষ্ঠানের পণ্য কেনার সিদ্ধান্ত নিতে পারে। মুষ্টিমেয় ব্যবসা প্রতিষ্ঠানের আধিপত্যের অধীন অর্থনীতিতে পরিকল্পিত বিলোপনের কৌশলটি সবচেয়ে কাজে আসে। পরিকল্পিত বিলোপন নীতি গ্রহণ করার আগে পণ্য প্রস্তুতকারীকে নিশ্চিত করে জানতে হয় যে ভোক্তাদের পক্ষে তার কাছ থেকে একটি প্রতিস্থাপিত পণ্য কেনার সম্ভাবনা আছে। এক্ষেত্রে প্রস্তুতকারক ও ভোক্তার মধ্যে এক ধরনের তথ্যের অপ্রতিসাম্য কাজ করে। কেননা প্রস্তুতকারক জানেন যে তার পণ্য কতদিন টিকবে, কিন্তু ভোক্তা তা জানেন না। বাজারে প্রতিদ্বন্দ্বিতা বৃদ্ধি পেলে পণ্যের স্থায়িত্বকালও সাধারণত বৃদ্ধি পায়। যেমন ১৯৬০ ও ১৯৭০-এর দশকে যখন মার্কিন বাজারে অধিকতর স্থায়িত্বকালবিশিষ্ট জাপানি মোটরগাড়ির আবির্ভাব ঘটে, তখন মার্কিন মোটরগাড়ি নির্মাতারা অধিকতর স্থায়ী পণ্য নির্মাণ করতে বাধ্য হন। কোনও কোনও দেশে পরিকল্পিত বিলোপন একটি বেআইনি কার্যকলাপ। ফ্রান্সে ২০১৫ সালে গৃহীত একটি আইন অনুসারে "যেসব কৌশলে পণ্য বিপণনের সাথে জড়িত ব্যক্তি ইচ্ছা করে পণ্যের স্থায়িত্বকাল হ্রাস করে যাতে পণ্য প্রতিস্থাপনের হার বৃদ্ধি পায়" সেসব কৌশলের ব্যবহার নিষিদ্ধ করা হয়েছে। Bulow, Jeremy (নভেম্বর ১৯৮৬)। "An Economic Theory of Planned Obsolescence"। The Quarterly Journal of Economics। Oxford University Press। 101 (4): 729–749। জেস্টোর 1884176। ডিওআই:10.2307/1884176।  Bidgoli, Hossein (২০১০)। The Handbook of Technology Management, Supply Chain Management, Marketing and Advertising, and Global Management। Wiley। পৃষ্ঠা 296। আইএসবিএন 978-0470249482।  Orbach, Barak (২০০৪)। "The Durapolist Puzzle: Monopoly Power in Durable-Goods Market"। Yale Journal on Regulation, vol. 21, pp. 67–118। এসএসআরএন 496175 ।  Bulow, Jeremy (১ নভেম্বর ১৯৮৬)। "An Economic Theory of Planned Obsolescence"। The Quarterly Journal of Economics। 101 (4): 729। আইএসএসএন 0033-5533। ডিওআই:10.2307/1884176।  Hadhazy, Adam। "Here's the truth about the 'planned obsolescence' of tech"। সংগ্রহের তারিখ ২০১৮-০৭-১৩।  Dickinson, Torry D.; Schaeffer, Robert K. (২০০১)। Fast Forward: Work, Gender, and Protest in a Changing World। Rowman & Littlefield। পৃষ্ঠা 55–6। আইএসবিএন 0-7425-0895-1।  https://techcrunch.com/2018/01/09/france-probes-apple-over-iphone-obsolescence-complaint/